**Πληροφορίες υλοποίησης: προαπαιτούμενες γνώσεις, προετοιμασία υλικού**

**Επιστολή προς τους γονείς:** Προτείνεται η αποστολή επιστολής προς τους γονείς των μαθητών,-τριών για τη φιλοσοφία και την αναγκαιότητα του προγράμματος

**Μέθοδος υλοποίησης του προγράμματος** :**Ομαδοσυνεργατική** .

Κρίνεται σημαντική η εξοικείωση των παιδιών στη μέθοδο αυτή, καθώς βοηθά στην ανάπτυξη κοινωνικών και επικοινωνιακών δεξιοτήτων.

«Η αξιοποίηση της ομαδοσυνεργατικής προσέγγισης αποτελεί βασικό εργαλείο για την υγιή ανάπτυξη των σχέσεων στη σχολική κοινότητα. Αρκετοί ερευνητές (π.χ. Slavin 1981, Cochran 1989) υποστηρίζουν ότι είναι ένα αποτελεσματικό σύστημα μάθησης για όλους τους μαθητές, τόσο τους προχωρημένους όσο και τους πιο αδύνατους.

**Η ομαδοσυνεργατική** διδασκαλία ενθαρρύνει την εμπλοκή των ίδιων των μαθητών/τριών στη μαθησιακή διδασκαλία καθώς μαθαίνουν μέσα από τη συλλογική συνεργασία (σκέψη, δράση και καθοδήγηση όχι μόνο του δασκάλου αλλά και των άλλων μελών της ομάδας τους). Με αυτόν τον τρόπο, προσφέρει στα παιδιά ένα πλαίσιο αυθεντικής επικοινωνίας και διαπραγμάτευσης του νοήματος. Επιπρόσθετα, καλλιεργεί τις αξίες και τις δεξιότητες της συνεργασίας, της διαλλακτικότητας και της διαπραγμάτευσης για την επίτευξη ενός κοινού στόχου. Συμπερασματικά, η ομαδοσυνεργατική προσέγγιση συμβάλλει στη διαμόρφωση πολιτών με συγκροτημένη ατομική και κοινωνική ταυτότητα, με δημοκρατικό ήθος αλλά και με κριτική σκέψη και ηθική και γνωστική αυτονομία. (Ματσαγγούρας 2000: 29-31, Levine 1990, Hamayan & Perlman 1990)»

Οι πηγές των παραπάνω παραγράφων προέρχονται από τις ταυτότητες των εκπαιδευτικών υλικών που αναφέρονται και βρίσκονται στο Αποθετήριο των Εργαστηρίων Δεξιοτήτων του ΙΕΠ: «Εγώ & Εσύ Δυναμώνουμε Μαζί» ΚΕΝΤΡΟ ΠΡΟΛΗΨΗΣ ΤΩΝ ΕΞΑΡΤΗΣΕΩΝ ΚΑΙ ΠΡΟΑΓΩΓΗΣ ΤΗΣ ΨΥΧΟΚΟΙΝΩΝΙΚΗΣ ΥΓΕΙΑΣ Π.Ε. ΑΧΑΙΑΣ, «ΚΑΛΛΙΠΟΛΙΣ»